CELEX: 62011CA0501
Language: hr
Date: 2013-07-18 00:00:00
Title: Predmet C-501/11 P: Presuda Suda (peto vijeće) od 18. srpnja 2013. — Schindler Holding Ltd, Schindler Management AG, Schindler SA, Schindler Sàrl, Schindler Liften BV, Schindler Deutschland Holding GmbH protiv Europske komisije, Vijeća Europske unije (Žalba — Zabranjeni sporazumi — Tržište instalacije i održavanja dizala i pomičnih stepenica — Odgovornost društva majke za povredu prava kartela koju je počinilo društvo kći — Holding društvo — Program unutarnjeg usklađivanja u poduzeću ( „Compliance-Programme” ) — Temeljna prava — Načelo vladavine prava u okviru određivanja izrečenih novčanih kazni — Dioba vlasti, načela zakonitosti, zabrane retroaktivnosti, zaštite legitimnih očekivanja i subjektivne odgovornosti — Uredba (EZ) br. 1/2003 — Članak 23. stavak 2. — Valjanost — Zakonitost smjernica Komisije iz 1998.)

7.9.2013   
            
            
               HR
            
            
               Službeni list Europske unije
            
            
               C 260/7
            
         Presuda Suda (peto vijeće) od 18. srpnja 2013. — Schindler Holding Ltd, Schindler Management AG, Schindler SA, Schindler Sàrl, Schindler Liften BV, Schindler Deutschland Holding GmbH protiv Europske komisije, Vijeća Europske unije
   (Predmet C-501/11 P) (1)
   
   (Žalba - Zabranjeni sporazumi - Tržište instalacije i održavanja dizala i pomičnih stepenica - Odgovornost društva majke za povredu prava kartela koju je počinilo društvo kći - Holding društvo - Program unutarnjeg usklađivanja u poduzeću („Compliance-Programme”) - Temeljna prava - Načelo vladavine prava u okviru određivanja izrečenih novčanih kazni - Dioba vlasti, načela zakonitosti, zabrane retroaktivnosti, zaštite legitimnih očekivanja i subjektivne odgovornosti - Uredba (EZ) br. 1/2003 - Članak 23. stavak 2. - Valjanost - Zakonitost smjernica Komisije iz 1998.)
   2013/C 260/12
   Jezik postupka: njemački
   
      Stranke
   
   
      Žalitelji: Schindler Holding Ltd, Schindler Management AG, Schindler SA, Schindler Sàrl, Schindler Liften BV, Schindler Deutschland Holding GmbH (zastupnici: R. Bechtold i W. Bosch, Rechtsanwälte, J. Schwarze, Prozessbevollmächtigter)
   
      Druge stranke u postupku: Europska komisija (zastupnici: R. Sauer i C. Hödlmayr, agenti, uz asistenciju A. Böhlkea, Rechtsanwalt), Vijeće Europske unije (zastupnici: F. Florindo Gijón i M. Simm, agenti)
   
      Predmet
   
   Žalba na presudu Općeg suda (osmo vijeće) od 13. srpnja 2011. — Schindler Holding i dr. protiv Komisije (T-138/07) kojom je Opći sud odbio tužbu radi poništenja Odluke Komisije C(2007) 512 final od 21. veljače 2007. koja se odnosi na postupak primjene članka 81. UEZ-a (predmet COPM/E-1/38.823 — Dizala i pomične stepenice), u vezi sa zabranjenim sporazumom na tržištu instalacije i održavanja dizala i pomičnih stepenica u Belgiji, Njemačkoj, Luksemburgu i Nizozemskoj o manipuliranju postupkom podnošenja ponuda, podjeli tržišta, utvrđivanju cijena, raspodjeli projekata i s njima povezanih ugovora i razmjeni informacija te, podredno, radi sniženja novčane kazne izrečene žaliteljima.
   
      Izreka
   
   
               1.
            
            
               Žalba se odbija.
            
         
               2.
            
            
               Nalaže se Schindler Holding Ltd, Schindler Management AG, Schindler SA, Schindler Sàrl, Schindler Liften BV i Schindler Deutschland Holding GmbH snošenje svojih troškova kao i troškova Europske komisije.
            
         
               3.
            
            
               Vijeće Europske unije snosi svoje troškove.
            
         
      (1)  SL C 347, 26.11.2011.